Rekordi i statistike FK Sarajevo
Rekordi i statistike FK Sarajevo obuhvataju sve rezultate i statistike FK Sarajeva, jednog od najuspješnijih nogometnih klubova u Bosni i Hercegovini. To uključuje osvojene titule, rekorde koje je postavio klub, njegovi menadžeri i igrači. Članak također sadrži i detalje o vodećim strijelcima i igračima sa najviše nastupa u takmičenjima prvog tima. Igrač sa najviše nastupa za prvi tim kluba sa Koševa je Ibrahim Biogradlić, koji je tokom perioda od 1951. do 1967. godine ostvario 646 nastupa za FK Sarajevo. Najuspješniji strijelac je Dobrivoje Živkov sa postignutih 212 golova u dresu kluba u svim takmičenjima (službenim i neslužbenim). Najbolji strijelac kluba u službenim utakmicama je napadač, popularni Asim Ferhatović Hase, koji je tokom dva perioda igranja za Sarajevo postigao ukupno 100 golova.